Abdul Rahman Arshad

Tan Sri Dato' Seri Dr. Abdul Rahman bin Arshad (27 November 1936 – 16 Ogos 2020) merupakan seorang ahli akademik, pendidik dan diplomat Malaysia yang dikenali sebagai ikon pendidikan negara dan sebagai Pro-Canselor Universiti Teknologi MARA (UiTM).

Kehidupan awal
Abdul Rahman dilahirkan pada 27 November 1936 di Kampung Air Limau, Masjid Tanah, Melaka dan mendapat pendidikan awal serta melanjutkan pelajaran di Universiti Malaya (UM). Beliau kemudian melanjutkan pelajaran di Universiti Singapura, Universiti Reading, Kolej Kakitangan Pentadbiran New Zealand, Harvard Business School dan menamatkan ijazah doktor falsafah (PhD) di Universiti London Timur.

Kerjaya
Beliau memulakan kerjaya akademik sebagai seorang guru di Maktab Melayu Kuala Kangsar, seterusnya dilantik sebagai Timbalan Pengarah Pelajaran di Pulau Pinang, Kedah dan Kelantan. Selepas berkhidmat selama 30 tahun dalam sektor pendidikan dengan jawatan terakhir sebagai Ketua Pengarah Pendidikan pada 1991, Abdul Rahman pernah dilantik bagi beberapa jawatan penting termasuk Perunding Pendidikan di Bank Negara Malaysia. Beliau juga pernah memegang jawatan sebagai diplomat di Maghribi, Filipina dan Thailand. Beliau dilantik sebagai Pro-Canselor UiTM pada 15 Disember 2002 bersama-sama dengan lima felo lain.

Beliau turut mendapat kepercayaan daripada Tan Sri Muhyiddin Yassin ketika Muhyiddin memegang jawatan Timbalan Perdana Menteri merangkap Menteri Pendidikan I untuk menjadi Pengerusi Majlis Penasihat Pendidikan Kebangsaan (MPPK) bagi tahun 2014 hingga 2016.

Kematian
Beliau meninggal dunia pada 16 Ogos 2020 di usia 83 tahun di kediamannya di Taman Ampang Utama, Ampang, Selangor akibat sakit tua. Jenazah beliau disemadikan di Tanah Perkuburan Islam Kampung Pinang di Masjid Tanah, Melaka; Beliau meninggalkan balu, Puan Sri Noor Hayati Mohamed dan tiga anak.

Anugerah
Senarai anugerah

 60px Panglima Setia Mahkota (PSM) - Tan Sri (1988)
 60px Johan Setia Mahkota (JSM) (1973)

 60px Darjah Kebesaran Seri Paduka Mahkota Selangor (SPMS) - Dato' Seri (2010)

 60px Seri Panglima Darjah Kinabalu (SPDK) - Datuk Seri Panglima (1990)

 60px Darjah Cemerlang Seri Melaka (DCSM) - Datuk Wira (1986)

 60px Darjah Sri Sultan Ahmad Shah Pahang (DSAP) - Dato'  (2004)

 60px Darjah Yang Mulia Pangkuan Negeri (DMPN) - Dato'  (1992)

Rujukan

 Buku 


 Pautan luar 
 Profil rasmi di www.schoolmalaysia.com 

Kategori:Kelahiran 1936
Kategori:Kematian 2020
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Melaka
Kategori:Ahli akademik Malaysia
Kategori:Diplomat Malaysia
Kategori:Alumni Universiti Malaya
Kategori:Penerima Darjah Seri Panglima Darjah Kinabalu
Kategori:Ketua Pengarah Pendidikan Malaysia